56 J. J. P R I N S 



atque magistris, quotquot ad spem muneris Sacri adspirant, quam pluri- 

 mum omnino interest. //Quales enim," ita praeclare PARAVIUS, Theologus 

 Groninganus, //quales reddere discipulos volumus, tales necesse est, ut 

 //simus ipsi , veri amore ardentes , boni sanctique amantes , vere liberates 

 //ingenioque et animo toto ad divina intenti." Neo tamen omnis prorsus 

 a doctorum probitate et industria pendet institutio. Hi duces tantum 

 commilitonibus praeeunt viamque exemplo monstrant et, ut sequantur, 

 gnaviter eos adhortantur. Ipsi vero commilitones se iis erudiendos et insti- 

 tuendos confidenter tradant atque amore cum iis iungantur vere Christiano, 

 dici vix potest, quam necesse sit. Imo vero se ipsi, moderante Deo, 

 instituant exerceantque sibique mutuo , quantum possint , opitulentur oportet. 

 Summum sibi vitae consilium animo proponant quotidie. Continuum cum 

 Deo habeant alantque commercium. Ad eum colendum precibus, Sacrae 

 Scripturae usu, frequentandis Ecclesiae Sacris, animum mentemque com- 

 ponant. Alacriter in studia incumbant domestica. Crebra repetitione, 

 quae mater studiorum vocari solet, docta recolant. Saepius vires ipsi 

 suas inter se periclitentur. In sodalitiis, quae vocantur, amicitias iungant 

 et studiorum communione ad mutuam evehantur animorum coniunctionem. 

 A turpi pigritia, a stolida vanitate, ab intemperantia morumque deprava- 

 tione immunes se serveut atque iunioribus seniores consulant. De castitatis 

 et virtutis vere Christianae praemio inter se concertent onmique id cura 

 agant, ut bene peracti curriculi Academici nunquam eos poeniteat, dicti 

 illius praeclari memores: //oratio, meditatio, tentatio faciunt 

 //Theologum." Atque haec quidem talia sunt, ut numquam satis 

 studiosorum animis inculcentur, inprimis Theologorum. Ipsa vero, ani- 

 madvertite , Auditores ! ad colenda haec omnia quam optime sit composite 

 Academica vita. Habet sane , non nego equidem , pericula sua peccandique 

 illecebras; sed haec mihi unice vera est animi constantia, quae periculis 

 exploretur et ad omnem surda est Sirenum cantum, prava iubentium. Et 

 praestat omnino ipsius vitae usu, antequam in lucem prodeant, futuros 

 exerceri Sacrorum antistites, quam inexercitatos postea turpiter labi aut 

 deflectere. Et sua quoque bona et commoda habet vita ilia Academica, 

 cuius meminisse iuvat provectioris aetatis viros quoscunque spectatissimos. 

 En lectissimam iuvenum coronam , moribus , doctrina , consilio prope aequa- 



